b'\n_START_ARTICLE_\nAlbert Schweitzer\n_START_SECTION_\n\xc5\xbdivljenje in delo\n_START_PARAGRAPH_\nLeta 1899 je postal pastor ter profesor teologije v Strasbourgu in isto\xc4\x8dasno \xc5\xa1tudiral \xc5\xa1e medicino. Leta 1913 je od\xc5\xa1el v Gabon, kjer je v kraju Lambar\xc3\xa9n\xc3\xa9 ustanovil bolni\xc5\xa1nico v pragozdu v kateri je zdravil predvsem gobavost in spolne bolezni ter organiziral zdravstveno slu\xc5\xbebo za doma\xc4\x8dine, katerim je tudi sicer veliko pomagal. Denar je slu\xc5\xbeil s predavanji in orgelskimi koncerti po Evropi in ZDA. Bil je velik bojevnik za mir, proti rasnemu razlikovanju in kolonializmu. Po drugi svetovni vojni je nastopal proti jedrskim poskusom. Ugled v svetu si je pridobil s svojim \xc5\xbeivljenjem in ravnanjem. Leta 1952 je prejel Nobelovo nagrado za mir. Pisal je o religiji, filozofiji, zgodovini in medicini._NEWLINE_Evangeli\xc4\x8danska cerkev 4. septembra praznuje njegov god.'